সংযুক্ত আরব আমিরাতের ইতিহাস
১৯৭১ সালের ১লা ডিসেম্বর ব্রিটিশ-চুক্তিবদ্ধ শেখরাজত্বের মধ্যেকার চুক্তি সমাপ্ত হলে, শেখরাজত্বগুলি পুরোপুরি স্বাধীন হয়ে যায়। আবু ধাবি এবং দুবাইয়ের সঙ্গে আরব আমিরাতের প্রতিষ্ঠা চুক্তির সঙ্গে যুক্ত হবে বলে আরো চারটি চুক্তিবদ্ধ দেশ (আজমান, শারজা, উম্মুল কুয়াইন এবং ফুজাইরা) স্থির করে; এই চুক্তির সময়ে খসড়া সংবিধানের খসড়া অত্যন্ত দ্রুত নির্মিত হয় যাতে তা ১৯৭১ সালের ২রা ডিসেম্বরের মধ্যে সম্পন্ন হতে পারে। ঐ দিনে, দুবাই গেস্টহাউসে (যা বর্তমানে ইউনিয়ন হাউস নামে পরিচিত) আমিরাতগণ একটি ইউনিয়নের অন্তর্ভুক্ত হবেন বলে স্থির করেন যার নাম হয় সংযুক্ত আরব আমিরাত বা ইউনাইটেড আরব এমিরেটস (United Arab Emirates)। তান্‌ব উপকূলের সঙ্গে ইরানের সংযুক্তিকরণের পরেই রাস আল-খাইমা ১৯৭২ সালের প্রথমভাগে সংযুক্ত আরব আমিরাতের সঙ্গে যুক্ত হয়।
দক্ষিণ সুদান
অধুনা দক্ষিণ সুদান ও সুদানের অন্তর্গত ভূখণ্ডটি মুহাম্মদ আলি রাজবংশের শাসনকালে মিশরের অধীনে ছিল। পরে এটি যুক্তরাজ্য ও মিশরের যৌথমালিকানাধীন এলাকায় পরিণত হয়। ১৯৫৬ সালে সুদান স্বাধীন হয়। সুদানের প্রথম গৃহযুদ্ধের পর ১৯৭২ সালে "সাউদার্ন সুদান অটোনমাস রিজিয়ন" (সুদান দক্ষিণাঞ্চলীয় স্বশাসিত এলাকা) গঠিত হয়। ১৯৮৩ সাল পর্যন্ত এই স্বশাসন বজায় ছিল। সুদানের দ্বিতীয় গৃহযুদ্ধের পর ২০০৫ সালে "কমপ্রিহেনসিভ পিস এগ্রিমেন্ট" (সার্বিক শান্তি চুক্তি) সাক্ষরিত হয়। ওই বছরের শেষ দিকে গঠিত হয় "অটোনমাস গভর্নমেন্ট অফ সাউদার্ন সুদান" (সুদান দক্ষিণাঞ্চলীয় স্বশাসিত সরকার)।
২০১১ সালে একটি গণভোটে দক্ষিণ সুদানের ৯৮.৮৩% মানুষ স্বাধীন দক্ষিণ সুদানের পক্ষে মত দেন। এরপর ওই বছর ৯ জুলাই দক্ষিণ সুদান স্বাধীন হয়। এটি রাষ্ট্রসংঘ , আফ্রিকান ইউনিয়ন , এবং ইন্টারগভর্নমেন্টাল অথরিটি অন ডেভেলপমেন্ট-এর একটি সদস্য রাষ্ট্র। ২০১২ সালের জুলাই মাসে, দক্ষিণ সুদান জেনেভা কনভেনশন সাক্ষর করেছে।